Diari Oficial de la Generalitat Valenciana


Sumari del DOGV 3618, del 04-11-1999 (1999/9173)

Informació pública del programa per al desenvolupament de l'actuació integrada denominada Molí d'En Llop.
---------------------------------------------------------------------------------------------------------

### Dades del document

Número de DOGV
:   3618

Data del DOGV
:   04-11-1999

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   1999/9173


Organisme emissor
:   Ajuntament de Betxí

Tipus de document
:   Anunci

Informació pública del programa per al desenvolupament de l'actuació integrada denominada Molí d'En Llop. [1999/A9173]
  
L'Alcaldia Presidència ha resolt sotmetre a informació pública l'alternativa tècnica del programa per al desenvolupament de l'actuació integrada, denominada Molí d'En Llop, que inclou una memòria del programa, avantprojecte d'urbanització, pla parcial i annex d'homologació, amb la delimitació de la unitat d'execució, amb els límits següents: nord, carretera Betxí-baixador; sud, camí vell de Vila-real; est, carretera CV-10; i oest, carretera Betxí-baixador.
  
Per tal d'aplicar el que estableix l'article 46.3 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, pertoca sotmetre l'esmentat programa amb tota la documentació annexa i la proposta de delimitació de la unitat d'execució a informació pública durant el termini de 20 dies, a partir de l'endemà de la publicació d'aquest anunci en el Diari Oficial de la Generalitat Valenciana.
  
Es fa constar que durant aquest termini les persones interessades en aquest procediment podran formular qualssevol al·legacions que convinguen al seu dret, així com altres alternatives tècniques de programa i, si pertoca, proposicions juridicoeconòmiques; tot això en els termes i condicions de l'esmentada Llei 6/1994. A aquest efecte, qualsevol persona interessada podrà consultar l'expedient a l'Ajuntament de Betxí (plaça Major, 1) en dies i hores d'oficina, i obtenir-ne còpies.
  
Durant els cinc dies següents al venciment del termini anterior de 20 dies, les persones interessades podran presentar les proposicions juridicoeconòmiques que consideren convenients al Registre General d'aquest ajuntament, en plica tancada i amb la documentació que assenyalen els apartats C) i D) de l'article 32 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística.
  
Finalitzat aquest segon termini, el següent dia hàbil, llevat que siga dissabte (cas en què hauria d'entendre's el dia immediatament posterior), tindrà lloc l'obertura de pliques al saló de plens, a les 12.00 hores. Durant els 10 dies següents al de l'obertura de pliques podran ser objecte de consulta i al·legacions totes les actuacions de l'expedient.
  
Mitjançant aquest anunci i de conformitat amb l'article 59.4 de la Llei 30/1992, de 26 de desembre, de Règim Jurídic de les Administracions Públiques i del Procediment Administratiu Comú, se citen els propietaris afectats que puguen resultar desconeguts o dels quals s'ignore el lloc de la notificació perquè durant el termini assenyalat pugen formular les al·legacions que estimen pertinents.
  
Cosa que es publica perquè se'n prenga coneixement, de conformitat amb el que disposa l'article 46 de la Llei Reguladora de l'Activitat Urbanística.
  
El termini d'informació pública comença a comptar des de la data d'aquest anunci en el Diari Oficial de la Generalitat Valenciana.